**>HELSINKI CITY WEST ROTARYKLUBI**

**TOIMINTAKERTOMUS 2019-2020**

**Kokoukset**

HCW:n kokoukset järjestettiin jokaisen kuukauden ensimmäisenä ja kolmantena tiistaina kello 17.30-19.00 kauden alussa Ravintola Laulumiesten alakerran kabinetissa. Kokoukset siirrettiin ravintolan haasteellisesta palvelusta ja vaikeuksista järjestää käytännön asioita 3.12.2019 Stokkan 8. kerroksen kabinettiin. Tämäkin kabinetti osoittautui kuitenkin liian pieneksi ja kevään 2020 aikana päätettiin etsiä klubitapaamiselle toinen tila. Sihteeri haki 10.1.2020 klubin arkiston pois Laulumiehistä. Toimintakauden aikana päätettiin, että seuraavan toimintakauden kokoukset järjestetään joka kuun ensimmäisenä ja kolmantena maanantaina 17.30-19.00.

**Klubitoiminta**

HCW on jäsenmäärältään pieni mutta aktiivinen Rotaryklubi. Rotarivuoden hiljensi kuitenkin keväällä miltei 100 %:sti maailmanlaajuinen COVID-19 pandemia. Presidentti ja sihteeri ilmoittivat jäsenille 13.3.2020, että yleisestä tilanteesta ja kokoontumisrajoituksista johtuen HCW rotariklubi ei järjestä loppukevään aikana kokouksia eikä vitjojen vaihtotilaisuutta. Syynä päätökseen osittain oli myös se, että osa klubialaisista kuuluu riskiryhmään. Peruutuksilla oli harmillisesti se vaikutus, että rotarivuosi jäi vajaaksi ja suunnitellut esitelmät ja klubitilaisuudet jäivät pitämättä. Keväällä 2020 klubi ei järjestänyt verkkokokouksia.

Klubissamme oli päättyneenä toimintakautena 27 jäsentä. Kunniajäsen Kari Tallberg siirtyi rotarivuoden aluksi klubin onneksi jälleen aktiivijäseneksi. Kauden toiminnan painopisteet olivat klubin jäsenten osaamisen hyödyntäminen ja yhteistyömahdollisuuksien identifiointi muiden klubien ja erityisesti RK Hesperian kanssa. Tavoitteena oli myös rekrytoida uusia jäseniä.

Yhteistyö RK Hesperian kanssa toteutui alkukaudesta hyvin. Kerran kuukaudessa pidettiin yhteinen kokous ravintola Laulumiesten tiloissa. Klubit kokosivat ohjelman osittain yhdessä ja näin ollen hyödynsivät yhteisiä ideoita.

Klubin jäsenten osaamista ja verkostoja hyödynnettiin kiinnostavien vieraspuhujien identifioinnissa. Kotisivuja ei saatu vielä tämän rotarivuoden aikana kuntoon. Tavoitteena oli saada toimintavuoden aikana klubiin ainakin kaksi uutta jäsentä, mutta tässä tavoitteessa ei onnistuttu.

Toimintakauden 2019-2020 projektit olivat: Nuorisovaihto, Zimbabwen Aids-orpojen tuki, Naisten Pankin keräyskävely, Kivelän sairaalan joulukuusiprojekti, Mieskaveritoiminta (suunnitelmissa oli järjestää käynti Panssarimuseoon kevätkaudella, mutta koronatilanteen vuoksi tämä toteutettiin vasta 22.8.2020).

**HCW:n hallituksen kokoonpano toimintakautena 2019-2020**

Presidentti Arja Kosonen

Varapresidentti Ulla Kuosmanen

Sihteeri Helena Partanen

2. Sihteeri Kari Tallberg

Nuorisovastaava Liisa Stjernberg

Rahastonhoitaja Eeva-Kaisa Moijala

Klubimestarit Matti Kantanen ja Lars-Olof Pietilä

Tilintarkastajana toimi Harri Saarinen

**Toimintakauden viikkokokousten aiheet**

**2019**

20.8. Naisten Pankin keräyskävely (Hanna-Leena Halsas)

3.9. Kokemuksia nuorisovaihdosta / Roosa Gröhn ja kauden toiminnan esittely

10.9. DG:n vierailu, yhteiskokous Hesperian klubin kanssa

17.9. Kuuban sairaalamatka / Matti Kantasen esitelmä Kuuban retkestä

1.10. Psyykkinen sopeutuminen elinsiirron jälkeiseen elämään / Mila Gustavsson- Lilius

5.11. Vuosi- ja vaalikokous

19.11. Lasten Päivän Säätiön esittely/ toimitusjohtaja Pia Adlivankin, yhteiskokous Hesperian klubin kanssa

3.12. Robotiikka liiketoiminnan kehittäjänä / Ilari Immonen

10.12. Joulukuuset Kivelän vanhustentaloihin

17.12. Joulujuhla ravintola Elitessä

**2020**

7.1. Ego-esitelmä / Eva Mansikka-Mikkola

21.1. Klubimme toiminnan suunnittelua

6.2. Svenska Teatern: teatteriesitys ja kurkistus kulissien taakse / Lassi Holopainen ja Kaisa Rautakoski

18.2. Kokemuksia kriisinhallinnasta Afganistanissa / Pertti Immonen

3.3. Ruokaa, rakkautta ja rukoilua Balilla – vegaaniravintoloitsijan kokemuksia / Pauliina Salmenhaara

17.3. kokous ja myöhemmät kevään kokoukset peruutettiin koronatilanteen vuoksi